Ha egy Maddox fiú szerelembe esik, az örökre szól. De mi történik akkor, ha először nem téged szeret? Liis Lindy kemény, tréfát nem tűrő FBI-ügynök. Úgy döntött, hogy csupán a munkájával köti össze az életét, így felbontja jegyességét, és Chicagóból San Diegóba költözik. Előléptetésről és megoldhatatlan ügyek megoldását követő kézfogásokról álmodozik. Minden erejével azon van, hogy ő legyen a legjobb. Thomas Maddox arrogáns és könyörtelen különleges ügynök. A világ legkeményebb bűnözőit tette már hűvösre, és ő a szervezet egyik legjobb embere. Annak ellenére, hogy sok életet megmentett, van egy ügy, ami meghaladja a képességeit. Fiatalabb öccsére, Travisre börtönbüntetés vár, mivel ott volt egy tragikusan végződő alagsori gyújtogatásnál, a média pedig igazságszolgáltatást akar. Travis egyetlen mentőöve Thomas. A férfi alkut ajánl öccse megmentése érdekében: Travisnek be kell lépnie az FBI-ba. A gond az, hogy ezt úgy kell közölnie az öccsével, hogy közben ne leplezze le titkos munkáját a családja előtt. Emiatt a családi ünnepségre elviszi magával Liist, mintha a párja lenne. Ám amikor véget ér a hétvége, Liis elgondolkozik, hogy valóban csak tettették-e a vonzalmukat. Betekintést kapunk a jóképű és ravasz Thomas Maddox világába, és megtudjuk, hogy milyen az, amikor valaki nem először, hanem utoljára lesz szerelmes.

Ajánlók

„Lassan kibontakozó, de izgalmakkal

teli szerelem története. Két megtört

lélek belső harca a megállapodásért.”

Smashwords

„Munkahelyi intrikák, pletykák és

izzó feszültség. Liis és Thomas már

nem gyerekek, döntéseik felelősséggel

járnak, s ez még több izgalmat hoz a

történetbe.”

Barnes and Noble

„Két, sok csalódást megélt rokon lélek

gyors sodrású és vibráló története. Ha

ehhez még hozzáadunk egy Maddox

fiút és az FBI izgalmas világát, le sem

tudod majd tenni!”

Goodreads

„Tökéletes elegye az akciónak és a

romantikának, mindez megfűszerezve

egy csipetnyi melankóliával. Éppen ez

a tökéletes könyv receptje. ”

Amazon

„Jamie McGuire ismét két lenyűgöző

karaktert mutat be. Liis és Thomas

külön-külön is izgalmas személyiségek,

de együtt valóban verhetetlen páros.”

Trigger Happy’s Book Blog